Love! Valour! Compassion!

Love! Valour! Compassion! snimljen je po istoimenoj broadwayskoj predstavi Terrenca McNallyja, koji je pripremio i filmski scenario. Film govori o osmorici gejeva koji se sastaju u toku tri letnja vikenda u kući pored jezera u Dutchess County, na dva sata vožnje od New Yorka, kako bi se družili, opustili i pobegli od usamljenosti. Predstava po kojoj je urađen film doživela je veliki uspeh 1995. godine. Film je snimljen 1997.

Predstava 
Predstava, u režiji Joa Mantella, koji je kasnije režirao i film, imala je premijeru 11. oktobra, 1994. godine u off-broadwayskom pozorištu Manhattan Theatre Club, odakle je preseljena na Broadway u Walter Kerr Theatre, gde je, posle 28 pretpremijera, doživela 248 prikazivanja i osvojila brojne nagrade. Broadwayska premijera održana je 14. februara, 1995.

Nagrade i nominacije 
 Tony Award najbolja predstava 	
 Tony Award najbolji glumac u predstavi (John Glover)
 Tony Award najbolji glumac u predstavi (Stephen Bogardus, nominacija)
 Tony Award najbolji glumac u predstavi (Anthony Heald, nominacija)
 Tony Award najbolji reditelj predstave (Joe Mantello, nominacija)	
 Drama Desk Award – najbolja predstava	
 Drama Desk Award najbolji glumac u predstavi (Nathan Lane) 	
 Drama Desk Award najbolji glumac u predstavi (John Glover, nominacija)
 Drama Desk Award najbolji reditelj predstave (Joe Mantello, nominacija)
 Drama Desk Award najbolji kostim u predstavi (Jess Goldstein, nominacija)	
 Drama Desk Award najbolje osvetljenje u predstavi (Brian MacDevitt, nominacija)

Film 
Film je snimljen 1997. godine u saradnji istog pisca i reditelja, ali sa nešto izmenjenom glumačkom ekipom: 
 umesto Nathana Lanea, koji je bio zauzet ponovnom postavkom predstave A Funny Thing Happened on the Way on the Forum, ulogu Buzza dobio je Jason Alexander (Seinfeld); 
 umesto Anthonyja Healda ulogu Perryja dobi je Stephen Spinella.

Takođe, za film su urađene mnoge izmene u scenariju, kojima su eliminisana gotovo sva direktna obraćanja publici, kao i rasplet jedne od priča.

Kritike 
Film je ocenjen veoma različito od strane kritičara: od priznanja da je film iskreno, inteligentno i dirljivo delo do toga da je film pretenciozan, samodopadljiv, dosadan i „postmoderan“ (ovde očigledno upotrebljeno u negativnom značenju).

Mnogi su film upoređivali sa filmom Boys in the Band, ali i napominjali da je ovo prvi film o gejevima, a ne o homoseksualnosti
 IMDb  link
 Filmcritic  Link
 Roger Ebert  link 
 All Movie Guide  link
 Filmspot  link

Uloge

Radnja 

Osmorica gej prijatelja provode zajedno tri praznična vikenda (Memorial Day, Independance Day i Labor Day) u Gregoryjevoj i Bobbyjevoj kući pored jezera, van New Yorka. Gregory je uspešan koreograf koji sa ulaskom u srednje godine oseća da gubi svoju kreativnost. Bobby, njegov partner je slep. Njegovi gosti su povezani sa Gregoryjevim poslom na neki način: Arthur i njegov partner Perry su njegovi poslovni konsultanti, John Jeckyll, engleski doseljenik, radi kao pijanista na probama, Buzz Hauser, fanatični obožavalac mjuzikla, po profesiji je kostimograf. Jedino Ramon, Johnov ljubavnik za leto, i James, Johnov brat blizanac, ne pripadaju krugu prijatelja. Ramon je, međutim, veoma komunikativan, tako da brzo pronađe svoje mesto, a James je plemenit i nežan i brzo ga svi prihvataju. Udvaranje, neverstvo, traženje srodne duše, usamljenost, život sa AIDS-om i plivanje bez odeće meša se sa traganjem za odgovorima na pitanja o životu i smrti dok grupa prijatelja priprema izvođenje Labudovog jezera u dragu za dobrotvorne svrhe.

Scena koju kritičari, bez obzira na ocene koje daju o filmu, često ističu jeste scena kada likovi u kostimima balerina u toku probe Labudovog jezera, u „zadivljujućoj jukstapoziciji radosti i melanholije“ ravnodušnim glasom (direktno se obraćajući publici i neprekidajući scenu) opisuju način, mesto i vreme kada će umreti.

Publikacije 
McNally, Terrence. Love! Valor! Compassion! and A Perfect Ganesh. Plume, 1997. 272 pp.

Reference

Vanjske veze 
 
 Love! Valour! Compassion! na IBDb-u

Filmovi 1997.
Američki filmovi
Dramedije
Filmovi zasnovani na predstavi
Tony Awards
Filmovi sa LGBT tematikom
LGBT pozorišni komadi
AIDS na filmu i televiziji
Authority control 2